નવી દિલ્હી : બિહાર વિધાનસભા ચૂંટણીમાં અપરાધિઓને ભાજપ દ્વારા ટીકીટ વેંચવાનો આરોપ લાગ્યો છે. આ આરોપ લગાવનારા આર.કે સિંહના પડખે પહેલાથી જ બાગી વલણ ધરાવનાર શત્રુધ્ન સિંહા આવી ગયા છે. સિંહાએ સિંહનું પરોક્ષ સમર્થન કર્યું હતું. પરોક્ષ સમર્થન કરતા તેણે જણાવ્યું હતું કે જો તેમણે આરોપ લગાવ્યા છે તો જરૂર તેમની પાસે કોઇ પુરાવા હશે. બીજી તરફ આર.કે સિંહનાં આરોપો બાદ નીતીશને વધુ એક મુદ્દો મળી ચુક્યો છે. નીતીશે કહ્યું કે ભાજપમાં પોતાનાંમાં જ એકતા નથી ત્યારે ચટ્ટાન જેવી એકતા ધરાવતા મહાગઠબંધનની તેઓ શું ટક્કર લેશે.